section_heading: Radnja
paragraph_text: A.J. prizna Meadow da ga je sram te da je ljut zbog poteza svoje obitelji, pogotovo na Juniora, kojeg naziva "mumijom". A.J. konačno pristane na želje svoje obitelji da razgovara sa svojim komatoznim ocem. Nakon što su ostali sami (i nakon što je neko vrijeme govotrio o automobilima), A.J. se zakune da će osvetiti, kako on misli, očevu neizbježnu smrt. Nakon toga prizna majci da je napustio koledž nakon što je ostvario prosjek 1,4 te nakon što mu je školski savjetnik rekao kako bi bilo besmisleno vratiti se.